**OBAVIJEST RODITELJIMA DJECE DOZRELE ZA UPIS U 1. RAZRED OSNOVNE ŠKOLE**

**Provedba upisa u prvi razred osnovne škole u školskoj godini 2020./2021.**

Sukladno odredbama članka 16. i 17. Zakona o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 94/13, 152/14, 7/17, 68/18 i 98/19 ) te članka 5. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava (NN broj 67/14), upis djece u prvi razred osnovne škole, provodi se prema Planu upisa ovog Upravnog odjela koji će biti objavljen na mrežnoj stranici Upravnog odjela ([www.dalmacija.hr](http://www.dalmacija.hr/)).

1. Prijava djece dorasle za upis u prvi razred osnovne škole u šk. god. 2020./2021. provodit će se u vremenu **od 10. do 20. veljače 2020. elektronskim putem** na obrascu **prijave** upisa. Prijavu djeteta roditelj treba izvršitiprema **upisnom području škole** objavljenom također na web stranici Upravnog odjela kao i na web stranicama osnovnih škola Splitsko-dalmatinske županije (te na kraju ove obavijesti).

 Roditelji odnosno staratelji djece dozrele za upis u 1. razred osnovne škole imaju obvezu (*online*) ispunjavanja Prijavnog obrasca (na [www.dalmacija.hr](http://www.dalmacija.hr/)). Ukoliko je roditelju potrebna pomoć pri ispunjavanju obrasca, roditelji se mogu obratiti matičnoj školi (pedagoškoj službi škole) za pomoć oko elektronske prijave.

2. Na temelju pristiglih i obrađenih prijava, Upravni odjel će utvrditi popis djece školskih obveznika i dostaviti ga stručnim povjerenstvima u osnovnim školama do 1. ožujka 2020. god.

3. Nakon obavljene prijave djeteta (*online*) u pripadajuću školu, **roditelj odnosno staratelj obavezno se treba javiti školi kojoj pripadaju po adresi stanovanja u vremenu od 2. do 9. ožujka 2020. god**. radi dogovora o terminu testiranja vlastitog djeteta.

 **Svi roditelji s adresom stanovanja na upisnom području Osnovne škole Milana Begovića u Vrlici dužni su javiti se stručnoj službi škole radnim danima od 2. 3. 2020. do 9. 3. 2020. od 8:30 do 12:30 h kako bi dobili termin testiranja djeteta i posjeta školskoj liječnici. Potrebno je donijeti sljedeću dokumentaciju: OIB, potvrdu o pohađanju programa predškole, kopiju domovnice i rodnog lista (vrijede bez obzira na datum izdavanja).**

**4. Postupak utvrđivanja psihofizičkog stanja djece radi upisa u prvi razred (testiranje djece) osnovne škole provodi se u osnovnoj školi kojoj dijete pripada prema upisnom području u razdoblju od 31. ožujka do 15. lipnja 2020. po dogovorenim terminima.**

|  |
| --- |
| **Upisno područje OŠ Milana Begovića**  |
| Maovice Gornje |
| Maovice Donje |
| Ježević |
| Grabići |

**DODATNE NAPOMENE**

**Školski obveznici** **su:**

* djeca rođena **od 1. travnja 2013. do 31. ožujka 2014.**,
* djeca rođena **od 1. travnja 2014. do 31. prosinca 2014.** za koju roditelji, odnosno staratelji žele ostvariti pravo na **prijevremeni upis** u prvi razred osnovne škole,
* djeca kojima je za šk.god. 2019./2020. rješenjem, **odgođen upis** u prvi razred osnovne škole,
* djeca koja trebaju **privremeno oslobađanje od upisa** u prvi razred osnovne škole.

Ako se dijete želi iz opravdanog razloga **upisati u školu kojoj ne pripada prema upisnom području** (produženi boravak ili neki drugi razlog) u postupku prijave, prijavljuje obje škole s naznakom željene škole i razloga. Provjeru spremnosti obavlja u matičnoj školi, nakon čega se javlja željenoj školi radi dogovora.

Za **odgodu upisa** za šk.god 2020./2021. **ne podnosi se zahtjev** već je potrebno u **prijavi online** označiti: „najava za odgodu upisa“.

Za **prijevremeni upis** roditelj odnosno staratelj **osim prijave online,** dostavlja osnovnoj školi i mišljenje stručnog tima predškolske ustanove.

Za **privremeno oslobađanje od upisa u prvi razred (djeca sa težim oštećenjem zdravlja)**, roditelj odnosno staratelj podnosi zahtjev Upravnom odjelu na priloženom **Obrascu 6**. Uz zahtjev prilaže i medicinsku dokumentaciju. [**Obrazac 6**](https://www.dalmacija.hr/Portals/0/datoteke/dokumenti/Obrazac%206.docx)

**Direktni link s detaljnijim uputama za prijavu upisa:**

 [https://www.dalmacija.hr/obavijesti/artmid/1746/articleid/22690/upis-djece-u-prvi-razred-osnovne-skole-na-podrucju-splitsko-dalmatinske-zupanije-za-skolsku-godinu-2020202](https://www.dalmacija.hr/obavijesti/artmid/1746/articleid/22690/upis-djece-u-prvi-razred-osnovne-skole-na-podrucju-splitsko-dalmatinske-zupanije-za-skolsku-godinu-20202021)

***pedagoginja škole Antica Cikojević***